BASES REGULADORAS DOS POSTOS DE DEGUSTACIÓN, VENDA E PROMOCIÓN DA FESTA GASTRONÓMICA DO CHOCO 2019
ADMINISTRACIÓN LOCAL — Municipal — Redondela (Contratos administrativos, 10/04/2019)

Estando prevista para os días 10, 11 e 12 de maio de 2019 a celebración da XXXII edición da Festa do Choco de Redondela, establécense as seguintes bases para regular as características dos postos de degustación, venda e promoción. Serán os postos destinado tanto á venda de pratos para a degustación na propia carpa como para levar. Todas as elaboracións terán como ingrediente principal o Choco de Redondela. Tamén poderán servir bebidas e alimentos complementarios. Postos destinados ou ben á venda de produtos cuxo ingrediente principal sexa o Choco de Redondela e/ou produtos complementarios da alimentación tradicional da zona, ou ben de promoción doutro tipo de produtos non alimentarios tradicionais de Redondela ou actividades vinculadas co Choco ou a Enseada de San Simón. O horario de actividade abranguerá o venres dende ás 20:00 a 01:00 hrs; o sábado dende ás 10:30 a 01:00 hrs e o domingo dende ás 10:30 a 21:00 hrs, horario durante o cal os postos deberán permanecer obrigatoriamente abertos ao público. A montaxe do posto poderá comenzar o venres día 10 de mañá e, en todo caso, antes das 20:00 hrs. Os prezos dos postos fíxanse en función das súas dimensións aplicando a Ordenanza fiscal reguladora da taxa pola utilización privativa ou aproveitamento especial constituído por ocupación de terreos de uso público con postos, barracas, casetas de venda, espectáculos ou atraccións, industria de rúa e ambulantes e rodaxe cinematográfica do Concello de Redondela (BOP nº 104, 31/05/2012): A colocación dos mesmos no recinto feiral se establecerá por sorteo público entre os solicitantes que se anunciará con polo menos 48 horas de antelación na páxina web do Concello e no taboleiro de anuncios. a) Poderán participar as persoas físicas ou xurídicas que desenvolvan de forma habitual unha actividade hostaleira preferentemente no Concello de Redondela. b) Cada establecemento poderá elaborar o prato ou pratos de degustación que considere oportunos sempre que o ingrediente principal sexa o Choco de Redondela. Non se poderá vender ningún prato que non sexa elaborado co choco. c) O prezo de venda ao público dos distintos tipos de pratos de degustación será o establecido pola organización. d) A rotulación dos postos estará suxeita a unhas dimensións que determinará a comisión organizadora e correrá pola conta dos titulares dos postos. Non está permitida a publicidade no exterior dos postos. e) Poderán vender tamén pan, viño, refrescos, augas e outros alimentos que sirvan de complemento. f) Cada establecemento participante deberá cumprir a normativa xeral e sectorial que lle sexa de aplicación por razón dos produtos respondendo individualmente das devanditas obrigas. g) Deberán achegar os oportunos certificados de compra do Choco de Redondela conforme ao disposto pola Confraría de Pescadores de Redondela. h) Os postos atoparanse e deixaranse totalmente limpos nas condicións hixiénicas e de seguridade esixibles para a manipulación dos alimentos que se expendan. i) Prohíbese a venda de bebidas ou combinados de alta graduación alcohólica. a) Poderán participar as persoas físicas ou xurídicas que desenvolvan unha actividade económica preferentemente no Concello de Redondela. b) Terán prioridade as actividades do sector alimenticio cuxos produtos exalten pratos elaborados con Choco de Redondela (empanadas, empanadillas, etc). c) Poderán destinarse á venda de produtos complementarios ou de alimentación tradicional da zona. Tamén poderán destinarse á promoción doutro tipo de produtos non alimentarios con arraigo ou tradición no Concello de Redondela. d) Cada establecemento participante atenderá á normativa xeral e sectorial que lle sexa de aplicación respondendo individualmente das devanditas obrigas. Unha vez aprobadas estas bases publicaranse no Boletín Oficial da Provincia así como no Taboleiro de Anuncios e na páxina web do Concello. As solicitudes presentaranse no Rexistro Xeral do Concello de Redondela mediante modelo normalizado que se facilitará no propio Concello. Tamén poderá facerse segundo o previsto no artigo 16.4 da Lei 39/2015 do 1 de outubro do Procedemento Administrativo Común das Administracións Públicas (LPAC). O prazo de presentación de instancias será de 10 días naturais dende o día seguinte á publicación destas bases no BOP. Xunto coa inscrición os participantes acreditarán ter satisfeitos os importes relativos ás taxas indicadas na base segunda así como a acreditación conforme desenvolven de forma habitual unha actividade hostaleira, no caso dos postos de degustación, ou que desenvolven unha actividade económica e de que tipo, nos casos dos postos de venda ou promoción. En todo caso, deberán presentar a seguinte documentación: A adxudicación dos postos obedecerá ás seguintes normas: 1. Postos de degustación: adxudicáranse preferentemente a hostaleiros/as que desenvolvan a súa actividade no municipio de Redondela. En caso de existir máis solicitudes que postos, a adxudicación farase por sorteo público entre os solicitantes que se anunciará con polo menos 48 horas de antelación na páxina web do Concello.2. Postos de venda e promoción: adxudicáranse preferentemente a aqueles postos relacionados co sector alimenticio cuxos produtos exalten os pratos elaborados con choco (empanadas, empanadillas, etc) ou ben a aqueles postos de promoción doutro tipo de produtos non alimentarios con arraigo ou tradición no Concello de Redondela. En caso de existir máis solicitudes que postos adxudicarase por sorteo público entre os solicitantes que se anunciará con polo menos 48 horas de antelación na páxina web do Concello. As/os participantes comprométense a acatar as normas e instrucións da organización e calquera outra adicional que se estableza para a mellor organización do evento. No caso de que algún dos solicitantes non acadara un posto na celebración do sorteo procederase á devolución das taxas satisfeitas. Estas bases teñen carácter de obrigado cumprimento e non eximen en ningún caso das posibles infraccións que poidan aplicarse en función da lexislación vixente sobre estas materias, concretamente a Lei 9/2013, do 19 de decembro, do emprendimento e da competitividade económica de Galicia, polo que se establece o réxime xurídico único do exercicio de actividades en Galicia e o Decreto 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos. A tenor do disposto nos artigos 51 e seguintes da Lei 9/2013, constitúen infraccións en materia de actividades as accións ou omisións tipificadas nesta lei, sen prexuízo das responsabilidades civís, penais ou doutro orden que puidesen derivarse das mesmas, así como das previstas na normativa sectorial. En todo caso, constitúen infraccións moi graves: Serán obxecto de infracción grave: Estas infraccións serán sancionadas conforme as contías sinaladas no artigo 58 e seguintes da lei de aplicación (Lei 9/2013, do 19 de decembro, do emprendimento e da competitividade económica de Galicia).